CELEX: 62021TN0246
Language: el
Date: 2021-05-03 00:00:00
Title: Υπόθεση T-246/21: Προσφυγή της 3ης Μαΐου 2021 — FJ κ.λπ. κατά ΕΥΕΔ

21.6.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 242/56
            
         
      Προσφυγή της 3ης Μαΐου 2021 — FJ κ.λπ. κατά ΕΥΕΔ
      (Υπόθεση T-246/21)
      (2021/C 242/79)
      Γλώσσα διαδικασίας: η γαλλική
      
         Διάδικοι
      
      
         Προσφεύγοντες: FJ και 6 άλλοι προσφεύγοντες (εκπρόσωπος: J.-N. Louis, δικηγόρος)
      
         Καθής: Ευρωπαϊκή Υπηρεσία Εξωτερικής Δράσης
      
         Αιτήματα
      
      Οι προσφεύγοντες ζητούν από το Γενικό Δικαστήριο:
      
                  —
               
               
                  να ακυρώσει την απόφαση της Επιτροπής περί εκδόσεως του εκκαθαριστικού σημειώματος μισθοδοσίας τους για τον μήνα Ιούλιο 2020, καθόσον εφαρμόζει, το πρώτον, νέους διορθωτικούς συντελεστές που εφαρμόζονται στις αποδοχές τους με αναδρομική ισχύ από την 1η Οκτωβρίου 2019 και την 1η Ιανουαρίου 2020·
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως
      
      Προς στήριξη της προσφυγής τους οι προσφεύγοντες προβάλλουν παράβαση των άρθρων 64 και 65 του Κανονισμού Υπηρεσιακής Καταστάσεως, παραβίαση της αρχής της ίσης μεταχειρίσεως νοούμενης ως ισοτιμία αγοραστικής δυνάμεως, πρόδηλη πλάνη εκτιμήσεως καθώς και παραβίαση της αρχής της ασφάλειας δικαίου και παράβαση του καθήκοντος μέριμνας.
      Προκειμένου να καθορίσει τον διορθωτικό συντελεστή που εφαρμόζεται στις αποδοχές των προσφευγόντων οι οποίοι έχουν διοριστεί εκτός Ένωσης, η Eurostat οφείλει να συγκεντρώσει συγκεκριμένα στοιχεία σχετικά με τον τόπο υπηρεσίας τους, σύμφωνα με τους λεπτομερείς κανόνες εφαρμογής των άρθρων 64 και 65 του ΚΥΚ, που καθορίζονται στο παράρτημα XI αυτού. Οι εργασίες συλλογής των δεδομένων που λαμβάνονται υπόψη για τον καθορισμό του διορθωτικού συντελεστή πραγματοποιούνται στο πλαίσιο διεθνούς συμφωνίας συνεργασίας μεταξύ της EUROSTAT, του ΟΟΣΑ και του ΟΗΕ.
      Οι συντελεστές που καθορίζονται με βάση τα εν λόγω δεδομένα μειώθηκαν μεταξύ του Ιανουαρίου 2018 και του Ιανουαρίου 2019 από 239,7 σε 94,0 ενώ, κατά την ίδια περίοδο, οι συντελεστές που εφαρμόστηκαν στις αποδοχές του προσωπικού του ΟΗΕ αυξήθηκαν προκειμένου να ληφθεί υπόψη ο πληθωρισμός.
      Το 2017, το φράγκο του Κογκό (CDF) υπέστη ισχυρή υποτίμηση έναντι του δολαρίου ΗΠΑ (USD) και του ευρώ, σε συνδυασμό με σημαντικό πληθωρισμό ο οποίος οδήγησε σε σημαντική αύξηση των τιμών σε δολάρια ΗΠΑ, σύμφωνα με τις αναλύσεις του ΔΝΤ. Επιπλέον, από τα στατιστικά στοιχεία τόσο της Κεντρικής Τράπεζας του Κονγκό, όσο και του ΟΗΕ προκύπτει ότι το δολάριο ΗΠΑ (USD) και το φράγκο του Κογκό (CDF) παρουσίασαν παράλληλη εξέλιξη έναντι του ευρώ.